ओटावा
ओटावा (Ottawa) कनाडा की राजधानी है। यह नगर कैनाडा में ओंटेरियो प्रांत के कार्लटन प्रदेश में ओटावा नदी के दाहिने किनारे पर स्थित है। यह नगर मॉन्ट्रियल से 150 कि.मी. पश्चिम और टोरोंटो से 325 किमी उत्तर-पूर्व की ओर है। 2016 में ओटावा की जनसंख्या 1,32,243 थी और पूरे महानगर इलाके की जनसंख्या 14,36,008 थी, जो कि ओटावा-गाटिनो जनगणना महानगर इलाके का मध्य क्षेत्र है। जून 2019 में यह अंदाजा लगाया गया था कि ओटावा नगर की जनसंख्या दस लाख से ऊपर जा चुकी है। इस नगर की स्थापना 1826 में बाइटाउन के रूप में हुई थी और इसे सन् 1855 में ओटावा के रूप में निगमित किया गया। समय के साथ साथ, यह नगर कनाडा का राजनितिक केंद्र बन चुका है।